Aerosol
Aerosoli su smješa tvrdih i lebdećih čestica, koja nastaje tokom disperzijskih procesa, kada se veće čestice rastavljaju na manje. To su koloidno raspršene čvrste ili tekuće čestice u plinu (ili atmosferi), kao magla ili dim. Kao aerosol, u obliku spreja, primjenjuju se neki insekticidi, dezodoransi, sredstva za bojenje, inhalaciju i drugo. U prirodi te čestice potiču od vulkana, pješčanih oluja, šumskih i ostalih požara. Ljudske aktivnosti utiču na povećanje tih čestica najviše putem sagorijevanja fosilnih goriva. Aerosol se djeli na prirodni (prašina, dim, pepeo, pelud) i antropogeni (saobraćaj i građevinarstvo). Prisustvo ovih čestica u atmosferi utiče na klimu na Zemlji, rasipajući sunčeve zrake koje putuju prema Zemlji i odbijajući ih u Svemir, i na taj način doprinose hlađenju Zemlje . Ove čestice također indirektno utiču na atmosteru jer doprinose stvaranju oblaka i utiču na njihove osobine . Procjenjuje se da prisustvo aerosol čestica u atmosferi izazvano ljudskom aktivnošću iznosi oko 10% od njihove ukupne količine . U svakodnevnom govoru spominjanje aerosola može se odnositi na bocu aerosol spreja, odnosno na sam sadržaj te boce.